โลกสภา

| โลกสภา   House of the People |
| --- | --- |
โลกสภาที่ 18

ประเภท
ประเภท: สภาล่าง เป็นส่วนหนึ่งของรัฐสภาอินเดีย 
จำกัดวาระ: 5 ปี
ผู้บริหาร
ประธานสภา: Om Birla จาก, พรรคภารตียชนตา  ตั้งแต่ 19 มิถุนายน ค.ศ.2019 
รองประธานสภา: ว่าง  
เลขาธิการสภา: Snehlata Shrivastava  ตั้งแต่ 1 ธันวาคม ค.ศ.2017 
หัวหน้าสภา: นเรนทระ โมที จาก, พรรคภารตียชนตา  ตั้งแต่ 26 พฤษภาคม ค.ศ.2014 
หัวหน้าฝ่ายค้าน: ว่าง เนื่องจากไม่มีพรรคฝ่ายค้านใดมีที่นั่งมากกว่า 10%  
โครงสร้าง
สมาชิก: 545 (543 Elected + 2 Nominated)

กลุ่มการเมือง: รัฐบาล (355)  National Democratic Alliance (355)   พรรคภารตียชนตา (303)    SS (18)    JD(U) (16)    LJP (6)    AD(S) (2)    SAD (2)    AIADMK (1)    AJSU (1)    MNF (1)    NDPP (1)    NPP (1)    RLP (1)    SKM (1)    อิสระ (1) ฝ่ายค้าน (188)  United Progressive Alliance (93)   คองเกรสแห่งชาติอินเดีย (52)    DMK (24)    NCP (5)    IUML (3)    JKNC (3)    JD(S) (1)    JMM (1)    KC(M) (1)    RSP (1)    VCK (1)    อิสระ (1) อื่นๆ (95)   AITC (22)    YSRCP (22)    BJD (12)    BSP (10)    เตลังคานาราษฎรสมิติ (9)    SP (5)    CPI(M) (3)    TDP (3)    AIMIM (2)    CPI (2)    AAP (1)    AIUDF (1)    NPF (1)    อิสระ (2) ว่าง (2)   ถูกเสนอชื่อ (2) 
การเลือกตั้ง
ระบบการเลือกตั้ง: แบ่งเขตคะแนนสูงสุด
การเลือกตั้งครั้งล่าสุด: 11 เมษายน – 19 พฤษภาคม ค.ศ.2019
การเลือกตั้งครั้งหน้า: พฤษภาคม ค.ศ.2024
ที่ประชุม

โลกสภา, Sansad Bhavan, Sansad Marg, นิวเดลี, ประเทศอินเดีย - 110 001
เว็บไซต์
loksabha.nic.in
โลกสภา (อักษรโรมัน: Lok Sabha; ฮินดี: लोकसभा, Lōkasabhā) เป็นสภาล่างของรัฐสภาอินเดีย ตามรัฐธรรมนูญอินเดียกำหนดให้สมาชิกโลกสภามีจำนวนไม่เกินห้าร้อยห้าสิบสองคน ไม่เกินยี่สิบคนในจำนวนนี้เป็นผู้แทนจากสหภาพดินแดนต่าง ๆ ของประเทศอินเดีย และสองคนเป็นผู้แทนจากประชาคมแองโกลอินเดีย
สมัยประชุมแต่ละสมัยของโลกสภามีอายุห้าปี หลังจากนั้นจะสิ้นสุดลงโดยอัตโนมัติ เพื่อให้มีการเลือกตั้งใหม่ แต่อาจมีการขยายระยะเวลาของสมัยประชุมออกไปได้ตามรัฐกำหนดที่รัฐบาลอินเดียตราขึ้นเมื่อมีเหตุจำเป็น ปัจจุบันอยู่ระหว่างสมัยประชุมที่สิบหกของโลกยสภา ซึ่งเริ่มต้นเปิดสมัยประชุมมาตั้งแต่หลังการเลือกตั้งทั่วไปในอินเดีย เมื่อเดือนพฤษภาคม พ.ศ. 2557
โลกสภา  มีความแตกต่างจาก ราชยสภา หรือสภาสูงของรัฐสภาอินเดีย ที่โลกสภาสามารถถูกยุบสภาได้ตามระบอบการปกครองประชาธิปไตยแบบเวสต์มินสเตอร์ แต่จะไม่มีการยุบราชยสภา อย่างไรก็ดี ประธานาธิบดีอินเดียมีอำนาจที่จะสั่งการให้ระงับสมัยประชุมของโลกสภาและราชยสภาได้ทั้งคู่ นอกจากนั้น สมัยประชุมของโลกยสภาก็มีการเปิดขึ้นและปิดสมัยประชุมไปเป็นระยะตามวงรอบทุกห้าปี แต่ราชยสภาเปิดสมัยประชุมต่อเนื่องตลอดเวลา
โลกสภาและราชยสภาบริหารอำนาจนิติบัญญัติร่วมกัน โดยมีอำนาจหน้าที่เท่าเทียมกันในการเสนอและพิจารณาร่างกฎหมาย (ยกเว้นประเด็นที่เกี่ยวกับงบประมาณ เป็นอำนาจหน้าที่โดยตรงของโลกสภาที่จะพิจารณา นอกจากนั้น โลกสภายังมีอำนาจหน้าที่ที่จะประชุมอภิปรายไม่ไว้วางใจนายกรัฐมนตรีและรัฐบาล ซึ่งราชยสภาไม่มี) ในกรณีที่มีปัญหาเกี่ยวกับการดำเนินงานด้านนิติบัญญัติ ปัญหาดังกล่าวนี้จะได้รับการตัดสินโดยที่ประชุมร่วมกันของรัฐสภาอินเดีย แต่โดยที่โลกสภามีสมาชิกมากกว่าราชยสภาถึงสองเท่า จึงนับว่าโลกสภามีอำนาจมากกว่าในการประชุมร่วมกันดังกล่าว อย่างไรก็ดี การประชุมร่วมกันของสภาทั้งสองที่ประกอบขึ้นมาเป็นรัฐสภาอินเดียมีน้อยครั้งมาก ในประวัติศาสตร์ตั้งแต่การก่อตั้งสาธารณรัฐอินเดียจนถึงปัจจุบัน มีการประชุมร่วมเช่นว่านั้นเพียงสามครั้งเท่านั้น
ในที่ประชุมรัฐสภา ที่นั่งและพรมทางเดินของสมาชิกโลกสภาจะเป็นสีเขียว ขณะที่ของสภาสูงหรือราชยสภาเป็นสีแดง